**Informacioni sistem za**

**vozni park**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***zapisnik sa intervjua***

**Tim 7:**

Kanlić Aida

Karasoftić Irma

Nogo Armin

Ajdin Mujezinović

Dino Mehmedović

Peljto Mirnes

Minela Mustafi

**Ispitanik:** Šef voznog parka

**Ispitivač:** Tim 7

**Datum održavanja intervjua**: 04.03.2016.

**Trajanje intervjua**: 15 minuta

**1. Dobar dan,ja sam Ajdin Mujezinović, a ovo kolege iz mog tima. Dolazimo povodom ugovorenog intervjua u vezi informacionog sistema koji ćemo raditi za Vas .Da li je uredu da snimamo razgovor ?**

Jeste.

**2. Ko ce sve koristiti informacioni sistem koji kupujete od nas ?**

S obzirom da se radi o voznom parku koristiti će ga vozači, ali i šef voznog parka da vodi evidenciju i da može upravljati voznim parkom.

**3. Sta vozači sve mogu da urade ?**

Vozač treba da se prijavi na sistem i preuzme neke od slobodnih auta, a koja su auta slobodna moze vidjeti u sistemu. Nakon što odabere auto, uzme ključ, treba da označi koje je auto uzeo i samim tim će se to auto ubuduće predstavljati kao zauzeto. Nakon toga, vozač kad se vrati s vožnje treba da zapiše kilometre u autu, odjavi automobil i unese taj broj kilometara koje je pročitao na brojaču kilometara. To je u principu sve ono što vozač treba da uradi.

***3.1. Znači kad preuzima auto samo treba izabrati auto iz ponuđenih ili ima nekih dodatnih opcija koje treba unijeti, izabrati ili slično ?***

Ima listu slobodnih auta i kad preuzme auto treba da unese vrijeme preuzimanja. Ponudit će mu se trenutno vrijeme, ali može i on sam unijeti. Kad zaključuje, pored kilometara, opet on unosi vrijeme kad je završio s tim, nudi mu se trenutno vrijeme, ali može ga promijeniti. Također unosi i trenutni opis zašto je to vozilo korišteno npr. odlazak na teren i sl.

**4. A šef, šta on radi ?**

Šef treba da radi puno stvari. Pod broj jedan treba da omogućava evidentiranje vozača što znači da će evidentirati njihovo ime, prezime, broj vozačke, adresu, broj telefona i da im omogući pristup sistemu kako bi oni mogli obavljati operacije koje smo prethodno pomenuli.

***4.1. Kada ih prijavljuje na sistem, da li im on pravi šifru ili se sama generiše ?***

Kako god odlučite. Također može i odjavljivati vozače.

***4.2. Kad ih prijavljuje na sistem da li ima neki striktan format kako username treba izgedati ili ?***

Kako god on želi. Naravno ne bi trebalo da se ponavlja. Možete ponuditi neku varijantu, ali nije obavezno.

Potrebno je evidentirati vozilo. Za vozilo moramo znati broja saobraćajne dozvole, broj vlasničke dozvole, registraciju, naziv automobila i osnove karakteristike koji se mogu opisno unijeti.

***4.3. Da li mora biti specifičan format, domaće, nove registacije?***

Samo domaće registracije.

***4.4. Da li ime vozila moze biti specifično ili slobodan unos ?***

Može slobodan unos npr. Škoda Octavia i sl.

To je što se tiče evidencije vozila. Za svako vozilo treba unijeti interval servisa. Interva servisa je broj mjeseci ili kilometri, šta prvo dođe. Ako smo rekli da se auto mora servisirati jednom godišnje ili svakih 10 000 km šta god prije dođe mora se dati neko upozorenje.

***4.5. A to upozorenje se šalje šefu ?***

Da. Šef će pregledati ta upozorenja i odlučivati da li treba slati auto na servis, jer servis nemamo kod nas. To znači da bi bilo korisno da imamo status vozila da znamo je li na servisu ili ne.

***4.6. Status će biti da li ja vozilo na servisiranju, slobodno ili ga je neki vozač zauzeo ?***

Da.

**5. Rekli smo na vremenski intervali ili pređene kilometre. Kad se servisira auto da li se resetuje i jedno i drugo ?**

Da. Potrebo je evidentirati svaki servis . Auto će otići na servis, biti određeno vrijeme i mi moramo evidentirati da je u tom periodu na servisu, a kad se servis završi da označimo da je taj dan urađen servis i samim tim se resetuje broj kilmoetara i vremena.

***5.1. Da li to znači da sistem nema pristup automobilu dok je na servisu, samo se čeka da se završi servis i onda unese da je auto servisirano ?***

Da. To znači da će se za svaki automobil moći vidjeti kad je bio na servisu. Ovo šef radi.

**6. Pored evidencija servisa da li želite još neke evidencije, izvještaje i sl ?**

Da, naravno. Potrebno je za sva vozila evidenetirati i točenje goriva. Vozač kad zaključuje vožnju treba opcionalno da unese da li je ispao gorivo, koliko litara i za koliko novca.

***6.1. Kad se tek evidnetira vozilo, da li pretpostavljamo da ima neka količina groiva u rezervoaru i da li je bitno koliko goriva ima u rezervoaru ?***

Inicijalno ne, ali iz informacija kada smo sipali goriva i koliko trebamo moći izvući za određeni period da znamo koliko je vozilo prešlo kilometara, potrošilo goriva i koliko je novca potrošeno na gorivo.

**7. Da li ima nešto što smo Vas zaboravili pitat, a da Vi mislite da je bitno ?**

Što se tiče izvještaja i pregleda treba pregled po izabranom vozaču da se vidi koje vozilo je uzimao i kada, koliko kilometara je presao, zatim pregled po vozilo da vidimo šta se dešavalo sa vozilo, ko ga uzeo, da li je bilo na servisu, zatim pregled servisiranja. Bilo bi dobro da možemo pratiti troškove servisiranja, a to ćemo uraditi tako što ćemo za svaki servis unijeti koliko je koštao taj servis. Na taj način ćemo za određeni period moći imati pregled koliko je potrošeno na servisiranje tog automobila.

***7.1. Kad unosimo toškove servisiranja ?***

Kad se auto vrati sa servisa, kada mijenjamo status automobila u slobodan. To radi šef.

**8. Imate li nekih specifičnih zahtjeva što se tiče izgleda aplikacije ?**

Nemam ništa posebno.

**9. Ako moje kolege nemaju nikakvih pitanja ja bih Vam se zahvalio na saradnji i zamolio Vas da ostanemo u kontaktu ukoliko bude još kakvih pitanja.**

Može, ukoliko bude još kakvih pitanja slobodno mi se javite.